User:Pkgunjan1

'''डॉ. लाल सिंह त्यागी'''

सम्पूर्ण भारत में चर्चित राजनेता "स्व. डॉ० लाल सिंह त्यागी" राजनीति गगन के उज्जवल नक्षत्र की तरह आज भी प्रभावान हैं। नालंदा जिला के एकंगरसराय थाना के अन्तर्गत गोमहर गावं में  स्व. पुनीत सिंह के घर 21 जनवरी 1905 ई. को एक पुत्र का जन्म हुआ। जिसका नाम रखा गया '' लाल सिंह त्यागी।" जैसे इनका नाम लाल शब्द से शुरू हुआ वैसे ही ये भारत के भी लाल हुए। इनका जन्म एक निर्धन परिवार में हुआ था। इसलिए इन्हें इनके जन्म के दो-चार दिनों के बाद ही इनके ननिहाल वाले अपने गांव रानीपुर ले आए इनका पालन-पोषण वहीं हुआ। इनके पिता साधारण कृषक थे।

बालक त्यागी बचपन से ही तीक्ष्ण बुद्धि के विद्यार्थी थे। इनकी प्रारंभिक शिक्षा इनके ननिहाल रानीपुर में हुई। मध्य विद्यालय की शिक्षा हिलसा में हुई। उच्च विद्यालय की शिक्षा राजकीयकृत उच्च विद्यालय औंगारिधाम में हुई। तत्पश्चात उन्होंने आगे की शिक्षा भी निरंतर प्राप्त करते गए और 1982 ई. में मगध विश्वविद्यालय से पी.एच.डी की डिग्री पाली भाषा में प्राप्त कीकी। जिसका शोध विषय था:- "बुद्ध कालीन भारत में पंचायती राज व्यवस्था"

इनका विवाह नंदन विगहा गांव में एक कृषक परिवार में हुआ था, उन्होंने विवाह के समय दहेज के रूप में पैसों का लेन-देन नहीं किया था। यह अपनी दयनीय स्थिति के कारण विवाहोपरांत कोई समारोह नहीं किए थे। इनकी पत्नी कुशल गृहिणी थी। इनके मात्र एक संतान थी जिसका नाम कौशल्या देवी था।

इनकी शिक्षा के समय में घनिष्ठ मित्र के रूप में शिवनंदन प्रसाद, ग्राम- कुड़वापर,   जमुना प्रसाद, ग्राम धुरगांव,    बेचन प्रसाद, ग्राम- गजीन विगहा के लोग ही प्रमुख थे। राजनीति के क्षेत्र में जाने के लिए जनता ने उन्हें प्रेरित किया और जनता ही इनके इष्ट मित्र थे।

डॉ. त्यागी ने राजनीतिक में प्रवेश 1930 ई. के आंदोलन से प्रारंभ किया और आगे भी 1932, 1944 और 1942 के आंदोलन में सक्रिय रूप से भाग लिया। इन्होंने अपने राजनीतिक जीवन में अनेकों बार जेल भी गए।

डॉ. त्यागी ने जनता के सहयोग से 1952 ई. में कांग्रेस पार्टी से चुनाव लड़ा और जनता का पूर्ण सहयोग से विधायक बने। वे दूसरी बार 1957 ई. में विधानसभा का चुनाव लड़े और गया सिंह को हराया, तीसरी बार 1967 ई. विधानसभा का चुनाव लड़ा और स्व०  कृष्नवल्लभ प्रसाद को हराया, वे चौथी बार 1969 ई. में विधानसभा के चुनाव में भी विजय घोषित हुए। इस प्रकार डॉ. त्यागी 1952 से 1972 तक बिहार विधानसभा के सदस्य रहे। तत्पश्चात् 1972 के विधानसभा के चुनाव में रामस्वरूप प्रसाद से पराजित हो गए।

डॉ. त्यागी ने चुनाव जीतने के पश्चात औंगरीधाम  में कॉलेज, एकंगरसराय में प्रखंड की स्थापना, एकंगरसराय में बिजली पावरग्रिड की स्थापना, औंगारीधाम में उच्च विद्यालय की स्थापना और औंगारीधाम स्टेशन से औंगारीधाम तक सड़क बनवाए तथा उदेरा स्थान नहर परियोजना तालाब की सफाई कार्य का शिलान्यास किया। उन्होंने एकंगरसराय थाना अंतर्गत बिजली की व्यवस्था की जिसे डॉ. सिद्धेश्वर प्रसाद, तत्कालीन बिजली मंत्री ने आगे बढ़ाया। वे जब विधायक हुए तब डॉ. श्री कृष्ण सिंह बिहार के मुख्यमंत्री थे। डॉक्टर त्यागी जी एक बार "ग्रामीण विकास एवं पंचायती राज्यमंत्री" भी बने।

उन्होंने अपने राजनीतिक जीवन में  'ऑल इंडिया पंचायत परिषद' के सचिव भी रहे। अपने राजनीतिक जीवन में इन्होंने देश विदेश का भी भ्रमण किया था।

इनकी की स्मृति में भारत के तत्कालीन रक्षामंत्री जॉर्ज फर्नांडिस के द्वारा एकंगरसराय के डाकबंगला परिसर में "डॉ. लाल सिंह त्यागी" भवन का निर्माण 15 सितंबर 2002 ई. को कराया गया। इनकी स्मृति में पूर्व मुख्यमंत्री 'लालू प्रसाद यादव' त्यागी जी के पैतृक गांव में एक उच्च विद्यालय का उद्घाटन किया परंतु सरकार की लापरवाही के कारण आज तक अधूरा ही है। इन की स्मृति में जगाई गांव के निकट पूर्व विधायक 'स्व० कृष्णबल्लभ प्रसाद यादव' ने "डॉ.लाल सिंह त्यागी" द्वार का निर्माण कराया।

इनका निधन 13 नवंबर 1989 ई. को पटना मेडिकल कॉलेज अस्पताल(PMCH) में हृदय गति रुकने के कारण हो गया।